**ТЕХНИЧЕСКИ СПЕЦИФИКАЦИИ**

ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

Строително-монтажни работи на обект „СМР по основен ремонт на фасади на сградата на Районен съд Варна“

Техническата спецификация е неделима част от документацията за участие в процедурата и посочените в нея изисквания и условия са задължителни за участниците.

Възложител на проекта е Министерството на правосъдието. С изменението на чл.130а от Конституцията на Република България (ДВ бр. 100/18.12.2015г.) и чл.387 от Закона за съдебната власт (ДВ бр.28/2016г.) към днешна дата управлението на имотите на органите на съдебната власт, какъвто е настоящия имот, се осъществява от Пленума на Висшия съдебен съвет.

**Въведение:**

Сградата, предназначена за Районен съд се намира по бул. „Владислав Варненчик“ 57.

Ситуирана е на улиците: ул. “Ангел Кънчев”, ул. “Алеко Константинов” и пл. „Тракия“.

Сградата е построена през 1964 г. От 2000 г. е държавна собственост с предоставени права на Министерството на правосъдието. Акт за държавна собственост 3113/17.07.2000 г.

Сградата е монолитна, шестетажна и партер. Застроена площ: партер – 238,52 м²; първи етаж – 477,46 м²; от втори до четвърти етажи – 638,96 м².

**Предмет:**

Предмет на настоящата обществена поръчка: Строително-монтажни работи на обект „СМР по основен ремонт на фасдина сградата на Районен съд Варна“.

Предметът включва извършване на строително-монтажни работи (СМР) и предаване на обекта с Констативен акт за установяване годността за приемане на строежа, подписан без забележки, както и наложилите се СМР до изтичане на гаранционните срокове в обекта, съгласно количествата и видовете СМР и всички дейности и изисквания, отразени в техническата спецификация.

Конкретните видове СМР са посочени в количествената сметка, приложена към настоящата документация.

Всеки участник може да получи информация за съществуващото състояние на обекта на интервенция след извършване на оглед.

Обектът е IV категория съгласно чл.137, ал. 1, т. 4, буква “б” и буква „д“ от ЗУТ – реконструкция и основен ремонт на сгради за обществено обслужване с разгъната застроена площ от 1000 кв.м. до 5000 кв.м. или с капацитет от 100 до 200 места за посетители.

**Място за изпълнение на обществената поръчка**

Районен съд, гр. Варна, бул. „Владислав Варненчик“ № 57.

**Срок за изпълнение на СМР:**

Срокът за изпълнение на СМР е съгласно офертата на Изпълнителя.

Същият започва да тече от датата на подписване на първия по ред протокол за откриване на строителна площадка и за определяне на строителна линия и ниво, съгласно Наредба №3 от 31.07.2003 г. за съставяне на актове и протоколи по време на строителството.

За крайна дата на изпълнение на този срок се счита датата на подписване на последния по ред констативен акт за установяване годността за приемане на строежа (приложение №15), съгласно Наредба № 3 от 31.07.2003 г. за съставяне на актове и протоколи по време на строителството без забележки или когато са идентифицирани такива до подписването на протокол, въз основа на който Възложителят приема отстранените забележки.

Максималният срок за изпълнение на предмета на поръчката, според възложителя, е до 80 календарни дни, а най-краткият реален срок за изпълнение на предмета на поръчката, според възложителя, е до 40 календарни дни.

**Цена за изпълнение на възложената обществена поръчка:**

Общата цена за изпълнение на СМР е съгласно офертата на Изпълнителя. Посочените цени се формират на база на количествата СМР за изпълнение на договора и единичните цени (включващи разходи за труд, механизация, материали, допълнителни разходи, печалба, разходи за временно строителство и всички други разходи, необходими за изпълнение) на отделните видове работи, посочени в КСС, към представеното ценово предложение в офертата на Изпълнителя, неразделна част към договора.

Единичните цени за изпълнение на строително-монтажните работи, посочени в количествено-стойностната сметка на Изпълнителя не подлежат на промяна и са формирани при следните технико-икономически показатели, с посочено цифрово изражение в ценовата оферта на Изпълнителя:

- средна часова ставка;

- доставно - складови разходи;

- допълнителни разходи върху труда;

- допълнителни разходи върху механизацията;

- печалба.

Промяна във видовете и количествата СМР, включително влаганите материали, се извършва само след предварително писмено съгласие от страна на Възложителя при наличие на условията, посочени в ЗОП, до размера на стойността, посочена в договора.

**Налична строителна и др. документация за изпълнение на СМР, неразделна част от настоящата спецификация и описание на ремонтните дейности:**

* Количествени сметки

1. Дейности по ремонта на сградата

Задачата на Изпълнителя е да извърши ремонт по фасадите на Районен съд Варна, като я запази във вид, максимално близък до автентичния, като цветово се подберат по-светли тонове /съгласувани с възложителя/.

Видове необходими дейности по фасадите и тяхната последователност:

* Почистване на фасадите
* Очукване на външна мазика
* Демонтаж на елементи по фасадата
* Подготовка за полагане на топлоизолационната система
* Полагане на топлоизолация
* Подготовка, полагане на изолация поотвори /обръщане/
* Шпакловане с лепило
* Полагане на минерална мазилка
* Други дейности по довършителни работи

2. Нормативна база

- Наредба № 4 за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт

- Наредба № 7 за енергийна ефективност на сградите

- Наредба № 5 от 28.12.2006 г. за техническите паспорти на строежите